వీడు

వీడు, 1988లో విడుదలైన తమిళ సినిమా. సాయికళా ఇంటర్నేషనల్ బ్యానరులో కళాదాస్ నిర్మాణంలో బాలు మహేంద్ర దర్శకత్వం వహించిన ఈ సినిమాలో అర్చన, భానుచందర్, చంద్రమోహన్ ప్రధాన పాత్రలో నటించారు. ఒక మధ్యతరగతి కుటుంబం తన ఇంటిని నిర్మించడానికి చేసే ప్రయత్నంతో ఎదుర్కొంటున్న ఇబ్బందుల నేపథ్యంలో సినిమా రూపొందింది. ఈ సినిమాకు దర్శకత్వంతోపాటు స్క్రిప్ట్, ఫోటోగ్రాఫ్, ఎడిటింగ్ విభాగాల్లో కూడా బాలు మహేంద్ర పనిచేసాడు. ఈ సినిమాకు ఇళయరాజా సంగీతం సమకూర్చాడు. 1987లో జరిగిన 35వ భారత జాతీయ చలనచిత్ర పురస్కారాలలో ఈ సినిమాకు జాతీయ ఉత్తమ నటి (అర్చన), ఉత్తమ తమిళ చిత్రం అవార్డులు వచ్చాయి. 12 లక్షల బడ్జెట్‌తో రూపొంది విమర్శకుల ప్రశంసలు కూడా అందుకున్న ఈ సినిమా బాక్సాఫీస్ వద్ద 72 లక్షలు వసూలు చేసింది.

నటవర్గం 

 అర్చన (సుధ)
 భానుచందర్ (గోపి)
 చొక్కలింగ భాగవతార్ (మురుగేశన్‌)
 పసి సత్య (మంగమ్మ)
 ఇంధు (ఇంధు)
 సెంథామరై
 వీర రాఘవన్
 రాళ్ళపల్లి
 ఓరు వైరల్ కృష్ణారావు
 చంద్రమోహన్
 నాయర్ రామన్
 దర్శకుడు బాల (పోస్ట్‌మ్యాన్‌)
 మీనన్
 వైరం కృష్ణమూర్తి
 వెంకటేశ్వరన్
 ఆటో రాజా
 అశ్విని శాస్త్రిగల్
 విజయలక్ష్మి
 సుశీల
 బేబీ విజి

అవార్డులు 
35వ భారత జాతీయ చలనచిత్ర పురస్కారాలు
 జాతీయ ఉత్తమ నటి - అర్చన
 ఉత్తమ తమిళ చిత్రం

చిత్రోత్సవాలు 
1988లో జరిగిన భారతీయ అంతర్జాతీయ చలన చిత్రోత్సవంలో "ఇండియన్ పనోరమా" విభాగంలో ప్రదర్శించబడిన 16 సినిమాలో ఇదీ ఒకటి. బాలు మహేంద్ర తమిళ సినిమా విభాగంలో ఉత్తమ దర్శకుడిగా సినిమా ఎక్స్‌ప్రెస్ అవార్డును గెలుచుకున్నాడు. 2002లో లోకర్నో ఇంటర్నేషనల్ ఫిల్మ్ ఫెస్టివల్‌లో "ఇండియన్ సమ్మర్" విభాగంలో కూడా ఈ సినిమా ప్రదర్శించబడింది.

మూలాలు

బయటి లింకులు 
 

1988 సినిమాలు
భారతీయ సినిమాలు
తమిళ అనువాద చిత్రాలు
జాతీయ ఉత్తమ చిత్రం పురస్కారం పొందిన సినిమాలు